Diari Oficial de la Generalitat Valenciana


Sumari del DOGV 8954, del 17-11-2020 (2020/9126)

Notificació de la sentència dictada en el procediment de divorci contenciós número 1155/2010.
---------------------------------------------------------------------------------------------

### Dades del document

Número de DOGV
:   8954

Data del DOGV
:   17-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9126


Organisme emissor
:   Jutjat de Primera Instància i Instrucció Número 3 de Novelda

Tipus de document
:   Edicte

Notificació de la sentència dictada en el procediment de divorci contenciós número 1155/2010. [2020/9126]  
En el present procediment divorci contenciós núm. 1155/2010, seguit a instàncies de Noemí Díaz Ferrer contra Javier Damián López Tercero, s'ha dictat sentència que literalment diu:  
  
Sentència núm. 86/11  
  
Jutge que la dicta: Andrés Salas Felipe  
Lloc: Novelda  
Data: 4 de maig de 2011  
Part demandant: Noemí Díaz Ferrer  
Advocada: Natividad Isabel Bernabé Román  
Procurador: Jacob Botella Peidró  
Demandat: Javier Damián López Tercero  
  
«Dispositiva  
Estime la demanda interposada per la representació processal de Noemí Díaz Ferrer, i declare dissolt per divorci el matrimoni de Noemí Díaz Ferrer i Javier Damián López Tercero celebrat el dia 4 d'agost de 2001 en la localitat de Novelda, amb tots els efectes inherents a aquest, i amb l'establiment de les mesures següents:  
- S'atribueix la guarda i custòdia de les filles menors, N\*\*\* i Z\*\*\* a la mare, Noemí Díaz, serà compartida la pàtria potestat amb el pare, Javier Damián que podrà estar amb les seues filles els diumenges alterns de 10.00 a 14.00 hores en les instal·lacions del punt de trobada familiar.  
  
- El pare haurà d'abonar, dins dels cinc primers dies de cada mes, com a pensió d'aliments a favor de les seues filles, la quantitat de 400 euros mensuals, 200 per cadascuna d'elles en el compte bancari que designe la mare. Aquesta quantitat s'actualitzarà anualment conforme a la variació percentual experimentada per l'índex de preus al consum publicada per l'Institut Nacional d'Estadística.  
- Les despeses extraordinàries que generen les menors, incloses, entre aquestes, matrícules, viatges i llibres escolars, classes de suport i despeses mèdiques i farmacològiques no cobertes per la seguretat social o l'assegurança mèdica corresponent, se satisfaran al 50% per cada progenitor.  
- S'atribueix a les filles i a la mare, l'ús del domicili familiar situat al carrer Raval Sant Pere número 17- 4t B de la localitat de Monòver, amb l'aixovar familiar inclòs en aquest, el demandat haurà de restituir els objectes integrants d'aquest que es troben en el seu poder.  
  
- Javier haurà d'abonar a Noemí, durant el període d'un any, a comptar des d'aquesta sentència, en concepte de pensió compensatòria la quantitat de 150 euros mensuals a comptar pensió compensatòria dins dels cinc primers dies de cada mes, en el compte bancari que designe Noemí.  
- Es declara dissolt el règim econòmic matrimonial de societat legal de guanys existent en el matrimoni, mentre no es liquide aquest, cadascun dels excònjuges, haurà d'abonar el 50% dels préstecs i deutes contrets per la societat. De la mateixa forma, mentre no es faça la liquidació, s'atribueix l'ús i gaudi del vehicle familiar Mitsubishi Grandis a Noemí i a les seues filles. Tot això sense imposició de costes  
  
Quan siga ferma aquesta resolució, comuniqueu-la al registre civil on conste inscrit el matrimoni dels litigants.  
Notifiqueu aquesta resolució a les parts, feu-los saber que no és ferma, i que és susceptible de recurs d'apel·lació davant l'Audiència Provincial d'Alacant, que haurà de preparar-se davant aquest jutjat dins dels cinc dies següents a la seua notificació prèvia constitució de depòsit de 50 euros en el compte de depòsits i consignacions d'aquest jutjat en l'entitat Banesto (disposició addicional 15 de la L.O 1/2009).  
  
Així ho pronuncie, mane i signe.»  
  
  
I atés que es desconeix el parador d'aquest demandat, Javier Damián López Tercero, s'expedeix el present edicte a fi que li servisca de notificació en forma deguda.  
  
Novelda, 27 d'octubre de 2020.- La lletrada de l'Administració de justícia: Antonia Muñoz Sabater.